《寓梅溪即事》
宋代·胡宏

春深暮日暖，乱落桃李花。露淞白山顶，䆉穗青人家。

微醺坐溪西，对此景物佳。悠悠动遐思，恨恨得长嗟。

振衣偶回首，风吹杨柳斜。

作者简介：（1106—1162）宋建宁崇安人，字仁仲，号五峰。胡安国子。幼师杨时、侯仲良，而卒传其父之学。优游衡山下二十余年，张栻师事之。高宗绍兴中，以荫补官，不调。秦桧死，被召，以疾辞。有《知言》、《皇王大纪》、《五峰集》。